ಮಲೆನಾಡಿನ ಮಾಣಿಯಾದ ದಿಗಂತ್: ಚಿತ್ರೀಕರಣ ಪೂರ್ಣಗೊಳಿಸಿದ ಕ್ಷಮಿಸಿ ನಿಮ್ಮ ಖಾತೆಯಲ್ಲಿ ಹಣವಿಲ್ಲ ಚಿತ್ರತಂಡ ಬಹಳ ಸಮಯದ ನಂತರ ಐಂದ್ರಿತಾ ಹಾಗೂ ದಿಗಂತ್ ಮತ್ತೆ ತೆರೆ ಹಂಚಿಕೊಳ್ಳುರುವ ಸಿನಿಮಾ. ಕ್ಷಮಿಸಿ ನಿಮ್ಮ ಖಾತೆಯಲ್ಲಿ ಹಣವಿಲ್ಲ. ಈ ಸಿನಿಮಾದ ಚಿತ್ರೀಕರಣ ಲಾಕ್ಡೌನ್ ಅನ್ಲಾಕ್ ಆಗುತ್ತಿದ್ದಂತೆಯೇ ಆರಂಭವಾಗಿತ್ತು. ಚಿತ್ರೀಕರಣದ ಸೆಟ್ನಲ್ಲಿ ಐಂದ್ರಿತಾ ಹಾಗೂ ದಿಗಂತ್ ಸಖತ್ ರೊಮ್ಯಾಂಟಿಕ್ ಆಗಿ ಕಾಲ ಕಳೆದ ಚಿತ್ರಗಳು ಕೆಲ ದಿನಗಳ ಹಿಂದೆ ಸಾಮಾಜಿಕ ಜಾಲತಾಣದಲ್ಲಿ ಹರಿದಾಡಿದ್ದವು. ಇನ್ನು ಸಿನಿಮಾದ ಚಿತ್ರೀಕರಣ ಈಗ ಪೂರ್ಣಗೊಂಡಿದೆ. ಈ ಬಗ್ಗೆ ದಿಗಂತ್ ತಮ್ಮ ಇನ್ಸ್ಟಾಗ್ರಾಂನಲ್ಲಿ ಹಂಚಿಕೊಂಡಿದ್ದಾರೆ. ಚಿತ್ರೀಕರಣ ಪೂರ್ಣಗೊಂಡ ಖುಷಿಯಲ್ಲಿ ಚಿತ್ರತಂಡ ತೆಗೆಸಿಕೊಂಡ ಫೋಟೋ ಸಿನಿಮಾದ ಚಿತ್ರೀಕರಣ ಪೂರ್ಣಗೊಂಡ ಹಿನ್ನಲೆಯಲ್ಲಿ ಚಿತ್ರತಂಡ ಸುದ್ದಿಗೋಷ್ಠಿ ಆಯೋಜಿಸಿತ್ತು. ಸುದ್ದಿಗೋಷ್ಠಿಯಲ್ಲಿ ನಟ ದಿಗಂತ್, ಐಂದ್ರಿತಾ ರೇ ಹಾಗೂ ರಂಜಿನಿ ರಾಘವನ್ ಭಾಗಿಯಾಗಿದ್ದರು. ರಂಜಿನಿ ಸಿನಿಮಾದಲ್ಲಿ ಟಿಪಿಕ್ ಮಲೆನಾಡಿನ ಹುಡುಗಿಯಾಗಿ ಕಾಣಿಸಿಕೊಂಡಿಲ್ಲ. ಬದಲಾಗಿ ಪ್ರಸ್ತುತ ಮಲೆನಾಡಿನಲ್ಲಿರುವ ಅಲ್ಟ್ರಾ ಮಾಡರ್ನ್ ಹುಡುಗಿಯಾಗಿ ಅಭಿನಯಿಸಿದ್ದಾರಂತೆ. ಕ್ಷಮಿಸಿ ನಿಮ್ಮ ಖಾತೆಯಲ್ಲಿ ಹಣವಿಲ್ಲ ಸಿನಿಮಾ ಕಡಿಮೆ ಬಜೆಟಿನ ಒಳ್ಳೆಯ ಸಂದೇಶವುಳ್ಳ ಸಿನಿಮಾ ಆಗಿದೆಯಂತೆ. ದಿಗಂತ್ ಈ ಚಿತ್ರದಲ್ಲಿ ಅಪ್ಪಟ ಮಲೆನಾಡಿನ ಮಾಣಿ ಪಾತ್ರದಲ್ಲಿ ಕಾಣಿಸಿಕೊಂಡಿದ್ದಾರಂತೆ. ಹೀಗೆಂದು ದಿಗಂತ್ ಸುದ್ದಿಗೋಷ್ಠಿಯಲ್ಲಿ ತಿಳಿಸಿದ್ದಾರೆ. ಬಹಳ ಸಮಯದಿಂದ ಐಂದ್ರಿತಾ ಜೊತೆ ಸಿನಿಮಾ ಮಾಡುವ ಆಸೆಯ ಜೊತೆಗೆ ಮಲೆನಾಡಿನ ಕಥೆಯುಳ್ಳ ಚಿತ್ರದ ಹುಡುಕಾಟದಲ್ಲಿದ್ದರಂತೆ ದಿಗಂತ್. ದಿಂಗತ್ ಅವರ ಎರಡೂ ಆಸೆ ಈ ಸಿನಿಮಾದ ಮೂಲಕ ಪೂರ್ಣಗೊಂಡಿದೆಯಂತೆ. ವಿನಾಯಕ ಕೋಡ್ಸರ ನಿರ್ದೇಶನದ ಈ ಚಿತ್ರಕ್ಕೆ ಮಂಜು ಹಣ ಹೂಡಿದ್ದಾರೆ.